Охрабрен подршком угледних кругова немачког друштва Хитлер је одлучио да искористи генерала Лудендорфа као параван за државни удар који ће касније постати познат као Пивнички пуч (у употреби су и називи „Хитлеров пуч“ или „Минхенски пуч“). Нацистичка партија копирала је иконографију италијанских фашиста и прихватила је неке тачке њиховог програма па је Хитлер, 1923. одлучио да, слично Мусолинијевом маршу на Рим, покрене своју кампању „"На Берлин"“. Хитлер и Лудендорф могли су да рачунају на тајну подршку Густава фон Кара, тадашњег -{"de facto"}- владара Баварске, као и водећих људи Рајхсвера и полиције.